**ტენდერი გარეთ დასადგმელი ნარჩენების სეპარირებული შეგროვების  კონტეინერების   შესაფუთი კონსტრუქციისა და გარე საინფორმაციო ბანერის დამზადება-ტრანსპორტირება-მონტაჟსა და შეკეთება/შეცვლაზე**

**USAID-ის პროგრამის ნარჩენების მართვის ტექნოლოგია რეგიონებში (ფაზა II) ფარგლებში, რომელსაც ახორციელებს CENN**

USAID/WMTR II პროგრამა ნარჩენების მართვის ტექნოლოგია რეგიონებში (WMTR II) აცხადებს ტენდერს გარეთ დასადგმელი ნარჩენების სეპარირებული შეგროვების კონტეინერების  შესაფუთი კონსტრუქციისა და გარე საინფორმაციო ბანერის დამზადება-ტრანსპორტირება-მონტაჟსა და შეკეთება/შეცვლაზე.

**პროგრამის შესახებ:**

ნარჩენების მართვის ტექნოლოგია რეგიონებში, ფაზა II (WMTR II), USAID-ის მიერ დაფინანსებული პროგრამაა, რომელსაც ახორციელებს CENN. პროგრამა ხელს უწყობს საქართველოს მთავრობას ნარჩენების მართვის სექტორის მოდერნიზებაში და მხარს უჭერს მდგრად განვითარებასა და ინკლუზიურ ეკონომიკურ ზრდას, უზრუნველყოფს ნარჩენების ისეთ მართვას, რომელიც მინიმუმამდე დაიყვანს ნარჩენების მიერ ადამიანის ჯანმრთელობასა და ბუნებრივ რესურსებზე მიყენებულ ზიანს.

USAID/WMTR II მუშაობს კახეთისა და შიდა ქართლის რეგიონებში, აჭარის ა.რ.–სა  და ქალაქ თბილისში. პროგრამა ხელს უწყობს ინოვაციური მიდგომების დანერგვას, ახალი ტექნოლოგიების გამოყენებას და ძლიერი თანამშრომლობის ჩამოყალიბებას რათა მიაღწიოს, შეინარჩუნოს და გააფართოოს დასახული ამოცანები და გადაჭრას მდგრადი განვითარების გამოწვევები.

პროგრამა მოიცავს ოთხ ძირითად მიმართულებას:

* ნარჩენების ინტეგრირებული მართვის სისტემის განხორციელება;
* ნარჩენების გადამამუშავებელი კერძო სექტორის გაძლიერება;
* გარემოს დაბინძურებისათვის ჯარიმების სისტემის და ნარჩენების მართვის სატარიფო პოლიტიკის გაუმჯობესება;
* საზოგადოების ცნობიერების ამაღლება.

**ტენდერის მიზანი:**

ტენდერის მიზანია ქვემოთ ჩამოთვლილი მომსახურების ფასებისა და ვადების დასადგენად შემოთავაზებების მოძიება, რომელთა შეფასების საფუძველზე გამარჯვებულ კომპანიასთან დაიდება 1 წლიანი ხელშეკრულება:

1. **გარეთ დასადგმელი ნარჩენების სეპარირებული შეგროვების  კონტეინერების  შესაფუთი კონსტრუქციის დამზადება, ტრანსპორტირება და მონტაჟი (ტექნიკური ნახაზი იხილეთ თანდართულ ფაილში).**

ტექნიკური მოთხოვნა: დასამზადებელია მზიდი ჩარჩო-კონსტრუქცია 40x40x2მმ ზომის მილკვადრატით, 4 განყოფილებითა და 2 კარებით. გვერდების/სახურავის/კარების ჩარჩოები უნდა დამზადდეს 20x20x2მმ მილკვადრატით, რომელიც იფუთება 4მმ ვერცხლისფერი ალუმინის კომპოზიციური პანელით, ორმაგი კეცვით (დამაგრებისთვის აუცილებელი ტექნიკური მოწყობის დასაფარად). მზიდი კონსტრუქციის ტიხრები ქვემოთ უნდა დამზადდეს მზღუდი საფეხურის გარეშე, რათა ურნების გადაადგილება დაუბრკოლებლად იყოს შესაძლებელი. ჩარჩო-კონსტრუქცია აღჭურვილი უნდა იყოს 7 ცალი ზომაში რეგულირებადი საყრდენი ფეხით, 0-დან 0.8 სმ-მდე დიაპაზონით: 2 ზურგის, 2 გვერდის და 3 ტიხრის, ნულოვანი ზედაპირის შემთხვევაში  2,5 სმ-იანი ჭრილით. კარების რეგულირებადი მექანიზმები (პეტლები) პოზიციონირებისათვის უნდა იყოს  x-y მიმართულებით, თითო კარზე უნდა დამაგრდეს 3 ერთეული. სტენდზე უნდა დაყენდეს გარე მოხმარების ერთი საკეტი, რომელიც ერთდროულად ჩაკეტავს ორივე კარებს. კარები დაფარული უნდა იყოს ლამინირებული სტიკერით სრულად (დიზაინი იქნება შემსყიდველის მიერ მოწოდებული). კარებს უნდა გააჩნდეს ჭრილები ნარჩენების კონტეინერებში მოსათავსებლად, რომლის ირგვლივ გარეთა მხრიდან უნდა იყოს შემოკრული 2-3 სმ ვერცხლისფერი ჩარჩო. ასევე, ჭრილზე შიგნითა მხრიდან უნდა დამაგრდეს ძაბრისებრი კონსტრუქცია, რომელიც უზრუნველყოფს ნარჩენების ურნებში განთავსებას. აღნიშნული „ძაბრები“ უნდა დამზადდეს პოლივინილქლორიდის (ПВХ) ფურცლისგან. კარები სტენდის კონსტრუქციას ფიქსაციისათვის უნდა მიებას მეტალის თოკით (კარების 180 გრადუსიანი გაღებისა და შესაბამისად დაზიანების თავიდან აცილების მიზნით). კონსტრუქცია უნდა შეიღებოს  1 ფენა გრუნტითა და 1 ფენა ვერცხლისფერი ნიტრო საღებავით. კონსტრუქციის სახურავი გადაბმის ადგილში უზრუნველყოფილი უნდა იყოს ჰიდროიზოლაციით. კონსტრუქცია საყრდენ კედელზე და ბეტონის/ასფალტის საფარზე მყარად უნდა დამაგრდეს სპეციალური სამაგრებით, ისე რომ თავიდან იქნას აცილებული სტენდის გადაბრუნება. სეპარირების კონტეინერს გარედან უნდა მიემაგროს ალუმინის კომპოზიციური პანელისაგან დამზადებული საინფორმაციო აბრა ზომით: 20X5მმ.

კონსტრუქციის ზომები: სიგრძე: 4.2 მეტრი, სიმაღლე: 2.0 მეტრი, სიღრმე: 1.2 მეტრი.

რაოდენობა: 1 ცალი

1. **გარე საინფორმაციო ბანერის დამზადება, ტრანსპორტირება და მონტაჟი.**

ტექნიკური მოთხოვნა: ბანერისათვის გამოსაყენებელი მასალა - ორმხრივი  ალუმინის კომპოზიციური პანელი 4მმ, არანაკლებ 29 მიკრონი; ლამინირებული სტიკერი, გლუვი ლამინაციით; მილკვადრატის ჩარჩო–კონსტრუქცია შუაში  ტიხრით 40x20x2მმ-ზე. კონსტრუქციას უნდა ქონდეს 2 ცალი 3 მეტრიანი სამაგრი ბოძი,  ზომებით: 40x60x2მმ. ბოძები  და კონსტრუქცია  შეღებილი უნდა იყოს 1 ფენა გრუნტითა და 2 ფენა საღებავით. მონტაჟი უნდა განხორციელდეს 50–70 სმ სიღრმეზე 250-300მ მარკა ცემენტით. ბანერის დამონტაჟებისას შესაძლოა ამოსაჭრელი იქნას ასფალტის საფარი.

ბანერის ზომა: 120X70 სმ

რაოდენობა: 1 ცალი

**აუცილებელი პირობა:** *ყველა კონსტრუქცია უნდა იყოს მდგრადი გარემო პირობებისა (წვიმა, ტემპერატურული ცვილება და ა.შ.) და შეძლებისდაგვარად, მექანიკური დაზიანების მიმართ.*

1. **ნარჩენების მართვის ტექნოლოგია რეგიონებში, ფაზა II პროგრამის მიერ უკვე დადგმული და ასევე ახალი ბანერებისა და სტენდების შეკეთება/შეცვლა.**

პრეტენდენტს უნდა შეეძლოს შეკეთება/შეცვლის სერვისით უზრუნველყოფა, რომლის საფასურიც დადგინდება კონკრეტული შემთხვევის მიხედვით, წინასწარი შეთანხმების საფუძველზე.

**ტენდერში მონაწილეობა:**

ტენდერში მონაწილეობა შეუძლიათ იურიდიულ პირებს.

დაინტერესებულმა კომპანიებმა უნდა წარმოადგინონ შემოთავაზებები შემდეგ ელექტრონულ მისამართზე: misha.murvanidze@cenn.org ერთ ფაილად (pdf ფორმატში) ა.წ. 28 თებერვლის 18:00 სთ-მდე.

შემოთავაზება უნდა მოიცავდეს შემდეგ ინფორმაციას:

* კომპანიის სახელწოდება, მისამართი, საკონტაქტო პირი და ტელეფონი;
* მსგავსი განხორციელებული პროექტების ჩამონათვალი და ვიზუალური მასალა;
* ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან;
* მომსახურებისათვის საჭირო დრო;
* მომსახურების საფასური. (გთხოვთ, მომსახურების საფასურში ჩაგვიშალოთ დამზადების, მონტაჟისა და ტრანსპორტირების ფასები ცალკე **სეპარირებული შეგროვების  კონტეინერების  შესაფუთი კონსტრუქციისათვის დ**ა ცალკე ბანერისათვის ტრანსპორტირების ფასები მიგვითითეთ ჩვენი სამიზნე რეგიონებისათვის: თბილისი, კახეთი, შიდა ქართლი, აჭარის ავტონომიური რესპუბლიკა. **მომსახურების საფასური წარმოდგენილი უნდა იყოს დღგ-ს გარეშე.)**

არასრულყოფილად წარმოდგენილი დოკუმენტაციის შემთხვევაში, შემოთავაზების განხილვა არ მოხდება.

**სატენდერო განაცხადი შეფასდება შემდეგი კრიტერიუმებით:**

* შესაბამისი კუთხით მუშაობის გამოცდილება;
* მომსახურების საფასური;
* მომსახურებისათვის საჭირო დრო;

**დაკავშირება მოხდება მხოლოდ შერჩეულ ორგანიზაციასთან.**